*د افغانی سرې میاشتې ټولنې نورستان نماینده ګۍ ریاست کې د سرو میاشتو اودسروصلیبونه نړیواله ورځ د یو لړ مراسمو په ترڅ کې ولمانځل شوه.* نن چهارشنبه د روان ۱۴۴۵ کال د شوال میاشتې په ۲۹ تمه نېټه د افغانی سرې میاشتې ټولنې نورستان نماینده ګۍ ریاست کې د سرو میاشتو او سروصلیبونو نړیواله ورځ چې د مې میاشتې له ۸ مې نیټې سره سمون خوری د یو لړ مراسمو په ترڅ کې ونمانځل شوه غونډه د قرآنکریم په یو څو مبارکو آیتونو سره پیل شوه ورپسی د نورستان نماینده ګۍ رٸیس مولوی نوراحمدخان(حیدرزی) له لوری راغلو میلمنو ته د ښه راغلاست ویلو ترڅنګ دسری میاشتی په تاریخچه او د نورستان نماینده ګۍ د تیر یو کال بشرپالو خدماتو په هکله رڼا واچوله ورپسې د نورستان ولایت اطلاعات او کلتور ریاست رئیس مولوی سمیع الحق(حق بیان) د یادې ورځې په مناسبت د رئیس الوزراء پیغام چی دسری میاشتی دملاتړۍ په نامه وو د غونډې ګډونوالو ته وړاندې کړ ورپسی د نورستان نماینده ګۍ د خپرونو مدیریت له لوری د افغانی سرې میاشتې ټولنې د سرپرست عمومی رئیس مولوی مطیع الحق خالص ویډوی پیغام د غونډی ګډونوالو ته خپور کړ وروسته له هغه د خپرونو مدیر د افغانی سرې میاشتې ټولنې د فعالیتونو مستند په ویډیوی بڼه خپور کړ، ورپسې د نورستان ولایت د پارون شوری رئیس مولوی کریم الله(توحیدی) او د پشکې جاتو شوری معاون مولوی عبدالله(عابد) په اسلام کې د بشر دوستۍ د ارزښت په اړه عالمانه ویناوی وکړی غونډه د قاری صاحب اصلاح الدین لخوا د دعا په لوستلو سره پایته ورسېده۔ نصرت الله(ناړیوال) د نورستان سرې میاشتې نماینده ګۍ ریاست د نشراتو مدیر